ai4bharat/Pralekha huggingface dataset:
நிதி அமைச்சகம்
கட்டமைப்பு மற்றும் நடைமுறை சீர்திருத்தங்கள் உள்ளிட்ட தற்சார்பு இந்தியா முன்முயற்சிகள் தொழில்துறை செயல்பாட்டை வலுப்படுத்தி, இந்த நிதியாண்டில் 11.8 சதவீதம் வளர்ச்சி அடையும் என எதிர்பார்க்கப்படுகிறது
2021-22 ஆம் ஆண்டுக்கான பொருளாதார ஆய்வறிக்கையை மத்திய நிதி மற்றும் பெருநிறுவனங்கள் துறை அமைச்சர் திருமதி நிர்மலா சீதாராமன், இன்று நாடாளுமன்றத்தில் தாக்கல் செய்தார்.
கோவிட் 19 பெருந்தொற்று ஏற்படுத்திய இடையூறுகளால் உலகளாவிய தொழில் துறை நடவடிக்கைகள் தொடர்ந்து பாதிக்கப்பட்டன. இந்திய தொழில்துறையும் இந்த இடையூறுகளுக்கு விதிவிலக்கு ஆகாவிட்டாலும், 2021-22-ல் அதன் செயல்திறன் மேம்பட்டுள்ளது. பொருளாதார நடவடிக்கைகள் மேம்பாடு, வரலாற்று அளவாக தடுப்பூசி செலுத்தப்பட்டது, நுகர்வோர் தேவை அதிகரிப்பு, தற்சார்பு இந்தியா வடிவில் தொழில் துறைக்கான அரசின் கொள்கை ரீதியான ஆதரவு போன்றவை, 2021-22-ல் தொழில்துறை செயல்பாட்டை மேலும் வலுப்படுத்தியுள்ளதாக பொருளாதார ஆய்வறிக்கையில் தெரிவிக்கப்பட்டுள்ளது.
முதலீட்டாளர்களுக்கு உகந்த அந்நிய நேரடி முதலீட்டுக் கொள்கை, அந்நிய நேரடி முதலீட்டு வரவில் புதிய சாதனை படைத்து, இதுவரை இல்லாதவாறு 2020-21-ல் வருடாந்திர அந்நிய நேரடி முதலீடு 81.97 பில்லியன் அமெரிக்க டாலராக அதிகரித்துள்ளது.
தொழில்துறைக்கு வங்கிகள் வழங்கிய மொத்தக்கடன் 4.1 சதவீதமாக அதிகரித்துள்ளது.
உற்பத்தியுடன் இணைந்த ஊக்கத்தொகை திட்டம், பரிமாற்றச் செலவுகளை குறைத்திருப்பதுடன், தொழில் தொடங்குவதை எளிதாக்கும் நடவடிக்கைகளை மேம்படுத்தியுள்ளது.
தேசிய கட்டமைப்புக் குழாய் திட்டம், தேசிய பணமாக்கல் திட்டம் போன்றவை கட்டமைப்பு முதலீட்டை ஊக்குவித்துள்ளன.
உதயம் பதிவு இணைய தளம் மற்றும் குறு-சிறு-நடுத்தர தொழில் நிறுவனங்களுக்கான விளக்கம் மாற்றியமைக்கப்பட்டது போன்றவை, உற்பத்தியை அதிகரித்து, விரிவாக்கம் மற்றும் வளர்ச்சிக்கு வழிவகுத்துள்ளன. பிரதமரின் 7 மெகா ஒருங்கிணைந்த ஜவுளி மற்றும் ஆயத்த ஆடை பூங்காக்கள் ரூ.4,445 கோடி மதிப்பீட்டில் அமைக்கப்படும் என அறிவிக்கப்பட்டுள்ளது.
செமி கண்டெக்டர்கள் மற்றும் டிஸ்பிளே உற்பத்திச் சூழலை மேம்படுத்துவதற்கான ரூ.76,000 கோடி திட்டத்திற்கு அரசு ஒப்புதல் அளித்துள்ளது. தேசிய நெடுஞ்சாலைகள் / சாலைகள் கட்டுமானப் பணி முந்தைய ஆண்டைக் காட்டிலும் 30.2 சதவீதம் அதிகரித்துள்ளது.
புதிய ரயில்பாதைகள் மற்றும் பல்வழித் தட திட்டங்கள் மூலம் இந்திய ரயில்வே ஆண்டுக்கு 1,835 வழித்தட கிலோமீட்டர் அளவுக்கு புதிய பாதைகளை அமைத்துள்ளது. எண்ணெய் மற்றும் எரிவாயு அமைப்புகளின் தேவையை தெளிவாக வெளிப்படுத்தும் விதமாக லக்ஷயா பாரத் இணைய தளம் தொடங்கப்பட்டுள்ளது.
உஜ்வாலா 2.0 திட்டத்தின்மூலம் கூடுதலாக ஒரு கோடி சமையல் எரிவாயு இணைப்புகள் வழங்கப்பட்டுள்ளது. ட்ரோன் விதிமுறைகளை அரசு தளர்த்தியிருப்பதுடன், வானூர்தி துறையில் வளர்ச்சியை ஏற்படுத்த, உற்பத்தியுடன் இணைந்த ஊக்கத் தொகை திட்டமும் மாற்றியமைக்கப்பட்டுள்ளது.
கடல்சார் இந்தியா தொலைநோக்கு 2030, இந்திய கடல்சார் துறையின் ஒருங்கிணைந்த மற்றும் விரைவான வளர்ச்சிக்கு வழிவகுத்திருப்பதுடன், 100 ஆண்டுகள் பழமைவாய்ந்த உள்நாட்டு நீர்வழிக் கலன் சட்டம் 1917 மாற்றியமைக்கப்பட்டு, உள்நாட்டு நீர்வழிக் கலன் சட்டம் 2021, புதிய சகாப்தத்தில் அடியெடுத்து வைத்துள்ளது.
4ஜி சேவை அதிகரிப்பதை ஊக்குவிக்க மேற்கொள்ளப்பட்ட தொலைத்தொடர்பு சீர்திருத்தங்கள், 5ஜி கட்டமைப்பு முதலீட்டுக்கு உகந்த சூழலை உருவாக்கும்.
புதுப்பிக்கத்தக்க எரிசக்தித் துறையில் இந்தியா விரைவான வளர்ச்சி வீதத்தை அடைந்து 2.9 மடங்கு வளர்ச்சி அடைந்திருப்பதுடன், சூரிய சக்தி திட்டங்கள் 18 மடங்கு விரிவடைந்து இருப்பதோடு, பசுமை எரிசக்தி பெருந்தட திட்டங்களும் தொடங்கப்பட்டுள்ளதாக பொருளாதார ஆய்வறிக்கையில் தெரிவிக்கப்பட்டுள்ளது.
பிரதமர் அலுவலகம்
நாடாளுமன்ற மக்களவை தேர்தலில் அமோக வெற்றி பெற்ற பிரதமர் திரு. நரேந்திர மோடிக்கு ஜப்பான் பிரதமர் திரு.ஷின்சோ அபே தொலைபேசியில் வாழ்த்து
2019 பொதுத் தேர்தலில் தமது கட்சிக்கு மகத்தான வெற்றித் தேடி கொடுத்தமைக்காக பிரதமர் திரு.நரேந்திர மோடிக்கு ஜப்பான் பிரதமர் திரு.ஷின்சோ அபே, மே 23 அன்று தொலைபேசியில் வாழ்த்து தெரிவித்தார். அவருக்கு பிரதமர் திரு. நரேந்திர மோடி நன்றி தெரிவித்துக் கொண்டார்.
இரு தலைவர்களும் தொலைபேசி உரையாடலில், கடந்த 5 ஆண்டுகளில் இந்தியா-ஜப்பான் பரஸ்பர உறவில் ஏற்பட்டுள்ள மேம்பாடு குறித்து விவாதித்தார்கள். இந்த உறவையும், ஒத்துழைப்பையும் மேலும் வலுப்படுத்தி முன்னோக்கி எடுத்துச் செல்வது குறித்து உறுதிப்படுத்தினார்கள். உலக அளவில் இந்தியா-ஜப்பான் பிரத்யேக உறவை அமைதி, முன்னேற்றம், வளம் நோக்கி அழைத்துச் செல்வது என்றும் உறுதி எடுத்துக் கொண்டார்கள்.
அடுத்த மாதம் ஜப்பானின் ஒசாகா நகரில் நடைபெற உள்ள ஜி-20 உச்சி மாநாட்டின்போது இரு தலைவர்களுக்கும் இடையே நடக்கும் சந்திப்பு குறித்தும் தங்கள் எதிர்பார்ப்பை வெளிப்படுத்தினார்கள்.
இந்த ஆண்டின் இறுதியில் நடக்கவுள்ள இந்தியா-ஜப்பான் வருடாந்திர உச்சி மாநாட்டில் பங்கேற்க வருமாறு ஜப்பான் பிரதமருக்கு பிரதமர் திரு. நரேந்திர மோடி அழைப்பு விடுத்தார்.
உள்துறை அமைச்சகம்
அமைச்சரவை செயலாளர் தலைமையில் டவ்-தே புயல் குறித்த தேசிய நெருக்கடி மேலாண்மை குழு கூட்டம் : கொவிட் மையங்கள் தடைகள் இன்றி செயல்பட ஏற்பாடு
அரபிக் கடலில் டவ்-தே புயல் உருவாகியுள்ளதை முன்னிட்டு, தேசிய நெருக்கடி மேலாண்மை கூட்டத்துக்கு அமைச்சரவை செயலாளர் திரு ராஜீவ் கவுபா தலைமை தாங்கினார். குஜராத், மகாராஷ்டிரா, கோவா, கர்நாடகா, கேரளா, மற்றும் தமிழ்நாடு மாநிலங்களின் தலைமை செயலாளர்கள், லட்சத்தீவு, தத்ரா மற்றும் நகர் ஹவேலி, டாமன் மற்றும் டையூ ஆகிய யூனியன் பிரதேசங்களைச் சேர்ந்த நிர்வாகிகளின் ஆலோசகர்கள், பல அமைச்சகங்களின் செயலாளர்களுடன் இந்த கூட்டம் காணொலி காட்சி மூலம் நடைப்பெற்றது.
மத்திய மற்றும் மாநில அரசு குழுவினரின் தயார்நிலை குறித்து ஆய்வு செய்த திரு ராஜீவ் கவுபா, புயலால் பாதிப்பு ஏற்படும் பகுதிகளில் மக்களை அப்புறப்படுத்த அனைத்து நடவடிக்கைகளும் மேற்கொண்டு, உயிரிழப்பு மற்றும் பொருள் இழப்பு ஏற்படாமல் இருப்பதை உறுதி செய்ய வேண்டும் என வலியறுத்தினார். மின்சாரம், தொலை தொடர்பு, மற்றும் இதர முக்கிய சேவைகளை மீண்டும் வழங்குவதற்கான தயார்நிலையை உறுதி செய்ய வேண்டும் என்றும் அவர் கூறினார்.
புயலால் மருத்துவமனைகள், கொவிட் சிகிச்சை மையங்களின் செயல்பாட்டில் தடைகள் ஏற்படுவதை தவிர்க்கவும், அவற்றுக்கு ஆக்ஸிஜன்களின் விநியோகத்தை சீராக பராமரிக்கவும் அனைத்து நடவடிக்கைகளும் எடுக்க வேண்டும் என்றும் அமைச்சரவை செயலாளர் வலியுறுத்தினார்.
நாடு முழுவதும் மருத்துவமனைகள் மற்றும் கொவிட் சிகிச்சை மையங்கள் தடைகள் இன்றி செயல்படவும், அவற்றுக்கு ஆக்ஸிஜன் விநியோகிக்கவும் தேவையான நடவடிக்கைகள் எடுக்கப்பட்டுள்ளன. மாநில நிர்வாகத்துடன் ஒருங்கிணைந்து செயல்பட்டு, தேவையான அனைத்து உதவிகளையும் வழங்கும்படி சம்மபந்தப்பட்ட மத்திய குழுவினருக்கு அமைச்சரவை செயலாளர் உத்தரவிட்டார்.
புயல் பாதிப்பை எதிர்கொள்ள, தேசிய நெருக்கடி மேலாண்மை குழு செய்துள்ள தயார்நிலை ஏற்பாடுகளை மாநில செயலாளர்கள் பாராட்டினர். போதிய அளவு உணவு தானியங்கள், குடிநீர் மற்றும் இதர அத்தியாவசியப் பொருட்கள் ஏற்பாடு செய்யப்பட்டுள்ளன. மின்சாரம், தொலை தொடர்பு போன்ற அத்தியாவசிய சேவைகளை பாராமரிக்கவும் ஏற்பாடுகள் செய்யப்பட்டுள்ளன.
புயலால் பாதிக்கப்படும் மாநிலங்களில் தேசிய பேரிடர் மீட்பு படையின் 79 குழுக்கள் உள்ளதாகவும், கூடுதலாக 22 குழுக்கள் தயார்நிலையில் வைக்கப்பட்டிருப்பதாகவும் இந்த கூட்டத்தில் தெரிவிக்கப்பட்டது. தரைப்படை, கடற்படை மற்றும் கடலோர பாதுகாப்புபடைகளின் மீட்பு குழுக்கள் கப்பல்கள் மற்றும் விமானங்களுடன் பணியில் ஈடுபடுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719063
மின்னணு மற்றும் தகவல் தொழில்நுட்பம்
உள்நாட்டு செமிகண்டக்டர் சிப் வடிவமைப்பு நிறுவனங்களுக்கான வடிவமைப்பு சார்ந்த ஊக்கத் தொகை திட்டத்தின் கீழ் விண்ணப்பங்கள் வரவேற்பு
நாட்டில் செமிகண்டக்டர் வடிவமைப்பு தொழிலுக்கான துடிப்புமிகு சூழலியலை உருவாக்கும் லட்சியத்துடன் 100 உள்நாட்டு நிறுவனங்கள், ஸ்டார்ட் அப்கள் மற்றும் சிறு, குறு மற்றும் நடுத்தர தொழில் நிறுவனங்களிடமிருந்து வடிவமைப்பு சார்ந்த ஊக்கத்தொகை திட்டத்தின் கீழ் மத்திய மின்னணு மற்றும் தகவல் தொழில்நுட்பம் அமைச்சகம் விண்ணப்பங்களை வரவேற்கிறது.
மின்னணு மற்றும் தகவல் தொழில்நுட்பம் அமைச்சகத்தால் டிசம்பர் மாதம் அறிவிக்கப்பட்ட இந்த வடிவமைப்பு சார்ந்த ஊக்கத்தொகை திட்டத்தின் கீழ் சிப் மற்றும் செமிகண்டக்டர் உள்ளிட்ட பொருட்களின் வடிவமைப்பில் ஈடுபட்டுள்ள உள்நாட்டு நிறுவனங்கள், ஸ்டார்ட் அப்கள் மற்றும் சிறு, குறு மற்றும் நடுத்தர தொழில் நிறுவனங்களுக்கு நிதியுதவி மற்றும் வடிவமைப்பு உள்கட்டமைப்பு ஆதரவு ஐந்து வருடங்களுக்கு வழங்கப்படும்.
டிசம்பர் மாதம் அரசு அறிவித்த ரூபாய் 76,000 கோடி தொகுப்பின் ஒரு பகுதியான இந்த திட்டம், அடுத்த ஐந்து வருடங்களில் குறைந்தபட்சம் 20 நிறுவனங்களையாவது ரூபாய் 1,500 கோடி விற்றுமுதல் எட்ட வைக்க இலக்கு நிர்ணயித்துள்ளது.
ஜனவரி 1, 2022 முதல் டிசம்பர் 31, 2024 வரை விண்ணப்பங்களை வரவேற்று www.chips-dli.gov.in என்ற பிரத்யேக இணையதளம் உருவாக்கப்பட்டுள்ளது. வடிவமைப்பு சார்ந்த ஊக்கத்தொகை திட்டத்தின் வழிகாட்டுதல்களை விண்ணப்பதாரர்கள் இந்த தளத்தில் பார்த்து இத்திட்டத்தின் கீழ் ஆதரவை பெறுவதற்காக தங்களை பதிவு செய்து கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790346
(Visitor Counter : 224
மத்திய அமைச்சரவை
அரசு மின்னணு சந்தைப் பகுதி என்ற பெயரில் சிறப்பு துணை நிறுவனத்தை அமைக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், கீழ்க்காணும் முடிவுகளுக்கு ஒப்புதல் அளிக்கப்பட்டது.
- அரசு மின்னணு சந்தைப் பகுதி என்ற பெயரில் சிறப்பு துணை நிறுவனம் அமைக்கப்படும். மத்திய, மாநில அரசு நிறுவனங்களுக்குத் தேவையான சரக்கு மற்றும் சேவைகளை கொள்முதல் செய்வதற்காக நிறுவனங்கள் சட்டம் 2013-ன் கீழ், நிறுவனங்கள் பதிவுப் பிரிவு 8-ன்படி, தேசிய பொது கொள்முதல் வலைதளம் அமைக்கப்படும். அரசு மின்னணு சந்தைப் பகுதி என்பது ஆன்லைன் முறையிலான சந்தைப் பகுதியாக இருக்கும். இதன்மூலம், மத்திய, மாநில அரசுகளின் அமைச்சகங்கள்/துறைகள், மத்திய, மாநில பொதுத்துறை நிறுவனங்கள், தன்னாட்சி நிறுவனங்கள், உள்ளாட்சி அமைப்புகளுக்கு பொதுவான பயன்பாட்டுக்கான சரக்கு மற்றும் சேவைகள் வெளிப்படையான மற்றும் திறமையான முறையில் கொள்முதல் செய்யப்படும்.
- விநியோகம் மற்றும் விற்பனை இயக்குநரகத்தின்  செயல்பாடுகள் அக்டோபர் 31, 2017-ல் முடிவுக்கு வரும். விநியோகம் மற்றும் விற்பனை இயக்குநரகத்தை அக்டோபர் 31, 2017-க்குள் மூட முடியாவிட்டால், இதனை மூடுவதற்கான தேதியை உரிய காரணங்களுடன் மார்ச் 31, 2018 வரை துறை ஒத்திவைக்கலாம்.
நுகர்வோர் நலன், உணவு மற்றும் பொது விநியோகம் அமைச்சகம்
கரீப் பருவத்தில்  606.19 லட்சம் மெட்ரிக் டன் நெல் கொள்முதல்.
தமிழகத்தில் 7,43,077 மெட்ரிக் டன் நெல் கொள்முதல் ; 1,20,231 விவசாயிகள் பயனடைந்துள்ளனர்.
2021-22-ம் ஆண்டு கரீப் சந்தைப் பருவத்தில் குறைந்தபட்ச ஆதரவு விலையில் நெல் கொள்முதல் சுமுகமாக நடந்து கொண்டிருக்கிறது.
2021-22 கரீப் பருவத்தில், 23.01.2022 வரை, 606.19 லட்சம் மெட்ரிக் டன் நெல் கொள்முதல் செய்யப்பட்டுள்ளது. குஜராத், அசாம், அரியானா, இமாச்சல் பிரதேசம், ஜம்மு காஷ்மீர், ஜார்க்கண்ட், பஞ்சாப், உத்தரப் பிரதேசம், உத்தராகாண்ட், தெலங்கானா, ராஜஸ்தான், கேரளா, தமிழ்நாடு, மேற்கு வங்கம், திரிபுரா, பாகர், ஒடிசா, மகாராஷ்ட்ரா, சத்தீஷ்கர், ஆந்திரா, மத்தியப் பிரதேசம் ஆகிய மாநிலங்கள்/யூனியன் பிரதேசங்களில் இருந்து நெல் கொள்முதல் செய்யப்பட்டுள்ளது.
குறைந்தபட்ச ஆதரவு விலையில் ரூ.1,18,812.56 கோடி மதிப்பிலான நெல் கொள்முதல் மூலம், இதுவரை, 77.00 லட்சம் விவசாயிகள் பயனடைந்துள்ளனர்.
23.01.2022 வரை, தமிழகத்தில் இருந்து, 7,43,077 மெட்ரிக் டன் நெல் கொள்முதல் செய்யப்பட்டுள்ளது. 1,20,231 விவசாயிகள் பயனடைந்துள்ளனர்.
விரிவான தகவலுக்கு ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1792190
-----
(Visitor Counter : 135
வணிகம் மற்றும் தொழில்துறை அமைச்சகம்
வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி வளர்ச்சி ஆணையம் அனைத்து வயதினருக்கும் ஏற்ற வகையில் குறைந்த விலையில் க்ளூட்டன் இல்லாத தினையை அறிமுகம் செய்துள்ளது
ஆஹார் உணவு திருவிழாவில் 12 மாநிலங்களை சேர்ந்த 33 புவிசார் குறியீடு பெற்ற உணவுப் பொருட்கள் காட்சிப்படுத்தப்பட்டுள்ளன
வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி வளர்ச்சி ஆணையம்  சார்பில் தினை பொருட்களுக்கு உலகளாவிய சந்தை கிடைக்கப்பெறும் வகையில், புதுடில்லி பிரகதி மைதானத்தில் நடந்து வரும் ஆஹார் உணவு திருவிழாவில், அனைத்து வயதினருக்கும் ஏற்ற வகையில் ரூபாய் 5 முதல் 15 ரூபாய் வரை என குறைந்த விலையில் தினை உணவுப் பொருட்களை அறிமுகம் செய்யப்பட்டுள்ளது.
க்ரீம் பிஸ்கட், உப்பு பிஸ்கட், பால் பிஸ்கட், ராகி பீநட் பட்டர், எளிதில் தயாராகக் கூடிய நூடுல்ஸ், பொங்கல், பிரியாணி, கிச்சடி, உப்புமா ஆகிய தினை உணவுப்பொருட்கள் இந்த உணவுத் திருவிழாவில் அறிமுகம் செய்யப்பட்டுள்ளது.
இந்த பொருட்கள் 100% குளூட்டன் இல்லாதது மற்றும் இயற்கையானது. இவற்றை 12 மாதங்கள் வரை பாதுகாத்து பயன்படுத்த முடியும்.
இதோடு அபெடா அரங்கில் கர்நாடகா துவரம் பருப்பு, கேரளா மட்டை அரிசி உள்ளிட்ட 12 மாநிலங்களை சேர்ந்த 33 புவிசார் குறியீடு பெற்ற பொருட்கள் காட்சிப்படுத்தப்பட்டுள்ளன. மேலும், வேளாண் மற்றும் உணவு புவிசார் குறியீடு பொருட்கள் மற்றும் புவிசார் குறியீடு பெற்ற இந்திய மாங்காய்கள் குறித்த இரண்டு புத்தகங்கள் வெளியிடப்பட்டன.
இது குறித்து பேசிய அபெடா தலைவர் திரு அங்கமுத்து, அபெடா வின் தொலைநோக்கு அணுகுமுறை, தீவிரமான மற்றும் நிலையான முயற்சிகள் இந்தியா தன்னை ஒரு நிலையான மற்றும் தரமான வேளாண் பொருட்களை வழங்குபவராக நிலைநிறுத்திக் கொள்ள உதவியது என்று கூறினார்.
பல்வேறு முயற்சிகளின் காரணமாக இந்தியாவின் தினை உற்பத்தி 2020 -21 ஆம் ஆண்டில் 17.96 மில்லியன் அளவாகவும், 10.86 மில்லியன் அளவாகவும் அதிகரித்துள்ளது என்பது குறிப்பிடத்தக்கது..
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1821647
எஃகுத்துறை அமைச்சகம்
கேஐஓசிஎல் நிறுவனத்தில் நிலக்கரி உலைக்கு மத்திய எஃகுத்துறை அமைச்சர் திரு ராம் சந்திர பிரசாத் சிங் அடிக்கல்
பணம்பூர் மங்களூரில் உள்ள குத்ரேமுக் இரும்புத்தாது நிறுவனத்தில் , நிலக்கரி உலைக்கு மத்திய எஃகுத்துறை அமைச்சர் திரு ராம் சந்திர பிரசாத் இன்று அடிக்கல் நாட்டினார்.
ரூ.836 கோடி செலவில் அமைக்கப்படும் இந்த உலை 24 மாதத்தில் கட்டி முடிக்கப்படும். இந்நிகழ்ச்சியில் பேசிய கேஐஓசிஎல் நிறுவனத்தின் தலைமை நிர்வாக இயக்குனர் திரு டி சாமிநாதன், மத்திய எஃகுத் துறை அமைச்சகத்தின் ஆதரவு மூலம், பொதுத்துறை நிறுவனமான கேஐஓசிஎல் திறம்படச் செயல்பட்டு, சுரங்கம் மற்றும் இரும்பு வார்ப்புத் தொழிலில் தனது முந்தைய பொலிவைப் பெறும் என்றார்.
இந்நிகழ்ச்சியில் எஃகுத்துறை அமைச்சகத்தின் இணைச் செயலாளர் திரு டி.ஸ்ரீனிவாஸ், நிதித்துறை இயக்குனர் எஸ்.கே.கோராய், உற்பத்தி மற்றும் திட்டங்கள் துறை இயக்குனர் திரு கே.வி.பாஸ்கர ரெட்டி மற்றும் கேஐஓசிஎல் நிறுவனத்தின் மூத்த அதிகாரிகள் கலந்து கொண்டனர்.
குத்ரேமுக் இரும்புத்தாது நிறுவனம், லக்யா அணை ஆகியபகுதிகளில், கேஐஓசிஎல் நிறுவனம் மேற்கொள்ளும் காடு வளர்ப்பு பணிகளையும் மத்திய அமைச்சர் திரு ராம் சந்திர பிரசாத் சிங் நாளை பார்வையிடுகிறார்.
(Visitor Counter : 132
சிறப்பு சேவைகள் மற்றும் கட்டுரைகள்
ஜல் ஜீவன் இயக்கம்; 2024-க்குள் அனைவருக்கும் பாதுகாப்பான குடிநீர்
அனைத்து பள்ளிகள், அங்கன்வாடி மையங்களுக்கு உறுதியளிப்பட்ட குடிநீர் விநியோகம் வழங்கும் 100 நாள் பிரச்சாரம் நடைபெற்று வருகிறது
மத்திய ஜல் சக்தி அமைச்சகத்தின் ஜல் ஜீவன் இயக்கம், 2024-ம் ஆண்டு வாக்கில் வீடுகளுக்கு குழாய் இணைப்பு மூலம் பாதுகாக்கப்பட்ட குடிநீர் வழங்குவதை நோக்கமாகக் கொண்டுள்ளது. அனைத்து பள்ளிகளுக்கும், அங்கன்வாடி மையங்களுக்கும், உண்டு உறைவிடப் பள்ளிகளுக்கும் உறுதியளிக்கப்பட்ட குடிநீர் வழங்கும் 100 நாள் பிரச்சாரத்தை பிரதமர் திரு நரேந்திர மோடி இந்த ஆண்டு அக்டோபர் மாதம் 2-ம் தேதி, தொடங்கி வைத்தார்.
தமிழகத்தில் உள்ள 1.26 கோடி ஊரகப் பகுதி வீடுகளில், 29.36 லட்சம் வீடுகளுக்கு குழாய் இணைப்புகள் ஏற்கனவே வழங்கப்பட்டுள்ளன. இவ்வாண்டு, 34 லட்சம் ஊரகப் பகுதி வீடுகளுக்கு குழாய் இணைப்பு வழங்க மாநில அரசு திட்டமிட்டுள்ளது. சன்சத் ஆதர்ஷ் கிராம யோஜனா திட்டத்தின் கீழ், பின்தங்கிய மாவட்டங்களைச் சேர்ந்த 117 கிராமங்களில் 100% இணைப்பும், எஸ்சி, எஸ்டி அதிகம் வசிக்கும் கிராமங்களில் 90% இணைப்பும் வழங்க முன்னுரிமை அளிக்கப்பட்டு வருகிறது.
திருச்சி மாவட்டத்தில் உள்ள 3.85 லட்சம் வீடுகளில், சுமார் 1.50 லட்சம் வீடுகளில் குழாய் இணைப்பு ஏற்கனவே உள்ளது. மணச்சநல்லூர், பூனம்பாளையம், ஓமந்தூர், திருப்பத்தூர், கொனலை, இனாம் சமயபுரம், கிளியனூர் உள்பட மாவட்டத்தில் பல கிராமங்களில், ரூ.1.53 கோடி செலவில், ஜல் ஜீவன் இயக்கம் செயல்படுத்தப்பட்டு வருகிறது. இந்தக் கிராமங்களில் உள்ள அனைத்து வீடுகளுக்கும் குடிநீர் குழாய் இணைப்புகள் வழங்கப்பட்டு வருகின்றன. பூனம்பாளையம் வடக்கிப்பட்டி கிராமத்தில், ரூ.24.90 லட்சத்திலும், ஓமந்தூரில் ரூ.28.47 லட்சத்திலும், திருப்பத்தூரில் ரூ.49.50 லட்சத்திலும், கொனலையில் ரூ.16.60 லட்சத்திலும், கல்பாளையத்தில் ரூ.15.22 லட்சத்திலும், கிளியனூர் சிலயாத்தி கிராமத்தில் ரூ.2.25 லட்சத்திலும் ஜல் ஜீவன் இயக்கம் செயல்படுத்தப்பட்டு வருகிறது. திருச்சி மாவட்ட ஆட்சியர் திரு. சிவராசு, ஜல் ஜீவன் இயக்கத்தின் கீழ் நடைபெற்று வரும் பணிகளை ஆய்வு செய்தார்.
தொட்டியத்தில், ஜல் ஜீவன் இயக்கம் ரூ.69.41 லட்சம் செலவில் பல்வேறு கிராமங்களில் செயல்படுத்தப்பட்டு வருகிறது. திருமலையூர் கிராமத்தில், ரூ. 7.82 லட்சம், அனியபட்டி கிராமத்தில் ரூ.9.33 லட்சம், சீனிவாச நல்லூர் கிராமத்தில் ரூ.10.60 லட்சம், தொட்டிபட்டி கிராமத்தில் ரூ.15.42 லட்சம், மூங்கில்துறை கிராமத்தில் ரூ.4.38 லட்சம், மருதம்பட்டி கிராமத்தில் ரூ.2.42 லட்சம் செலவில் நடைபெற்று வரும் பணிகள் இதில் அடங்கும்.
திருச்சிராப்பள்ளி மாவட்டம் காவிரி ஆற்றின் கரையில் உள்ள போதிலும், மாவட்டத்தின் பல பகுதிகள், முற்றிலும் நிலத்தடி நீரையே நம்பியுள்ளன. பல கிராமங்களில் பாதுகாப்பான குடிநீர் வசதியே இல்லை. இக்கிராம மக்களுக்கு ஜல் ஜீவன் இயக்கம் ஒரு வரப்பிரசாதமாக இருக்கும். பாதுகாப்பான குடிநீர், தண்ணீரால் உருவாகும் நோய்கள் பரவுவதைத் தடுப்பதுடன், மக்களின் சுகாதாரத்தைப் பாதுகாத்து, அதன் மூலம் ஆரோக்கிய இந்தியா என்னும் லட்சியத்தை எட்ட உதவும்.
----
தொட்டிபட்டி கிராமத்தில் ஜல் ஜீவன் பணிகளை திருச்சி மாவட்ட ஆட்சியர் ஆய்வு செய்கிறார்
(Visitor Counter : 59
சுகாதாரம் மற்றும் குடும்ப நலத்துறை அமைச்சகம்
18 வயதுக்கு மேற்பட்டோருக்கான முன்னெச்சரிக்கை டோஸ் ஏப்ரல் 10 முதல் தனியார் தடுப்பூசி மையங்களில் கிடைக்கும்
18 வயதுக்கு மேற்பட்டோருக்கான முன்னெச்சரிக்கை டோஸ் ஏப்ரல் 10 முதல் தனியார் தடுப்பூசி மையங்களில் கிடைக்கச் செய்வதென முடிவெடுக்கப்பட்டுள்ளது. ஏற்கனவே இரண்டு டோஸ் செலுத்திக் கொண்டு ஒன்பது மாதங்கள் பூர்த்தி அடைந்த 18 வயதுக்கு மேற்பட்ட அனைவரும் முன்னெச்சரிக்கை டோசுக்கு தகுதியானவர்கள் ஆவர்.
இதுவரை 15 வயதுக்கு மேற்பட்டோரின் 96 சதவீதம் பேர் குறைந்தபட்சம் ஒரு டோஸ் கொவிட் தடுப்பூசி செலுத்திக் கொண்டுள்ளனர். இதே வயது பிரிவில் 83 பேர் இரண்டு டோஸ்களையும் செலுத்திக் கொண்டுள்ளனர்.
சுகாதார பணியாளர்கள் முன்களப் பணியாளர்கள் மற்றும் அறுபது வயதுக்கு மேற்பட்ட 2.4 கோடி பேர் முன்னெச்சரிக்கை டோஸ்களை செலுத்திக் கொண்டனர். 12 முதல் 14 வயதுக்கு உட்பட்ட வயது பிரிவினரில் 45 சதவீதம் பேர் முதல் டோஸ் தடுப்பூசி செலுத்திக் கொண்டுள்ளனர். தற்போது அமலில் உள்ள கட்டணமில்லா தடுப்பூசி திட்டம் அரசு தடுப்பூசி மையங்களில் தொடர்ந்து செயல்படுத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1814804
-----
(Visitor Counter : 294
நுகர்வோர் நலன், உணவு மற்றும் பொது விநியோகம் அமைச்சகம்
ரேஷன் கார்டுடன் ஆதார் இணைப்பு குறித்த விளக்கம்
ரேஷன் கார்டுடன் ஆதார் எண்ணை இணைக்காமல் இருந்தால், அவை ரத்தாகும் என்ற செய்தி செய்தித்தாள்கள் சிலவற்றில் வெளியாகி இருந்தது.
அனைத்து மாநிலங்கள், யூனியன் பிரதேசங்களுக்கும், மத்திய உணவு மற்றும் பொது விநியோகத்துறை சார்பில் 07/02/2020  வெளியிடப்பட்ட ஆதார் குறித்த அறிவிப்பாணையில், அனைத்து ரேஷன் கார்டுகளுடன் ஆதார் எண்ணை இணைப்பதற்கான கால அவகாசம் 30/09/2020 வரையில் இத்துறையால் நீட்டிக்கப்பட்டுள்ளது என்று தெரிவிக்கப்பட்டுள்ளது. அதுவரையில் உண்மையான எந்தப் பயனாளிகளையோ / வீடுகளுக்கு அவர்களுக்கான உணவு தானியங்கள் ஒதுக்கீட்டையோ அல்லது அல்லது அவர்களின் பெயர்களையோ / ரேஷன் கார்டுகளையோ, ஆதார் எண் இல்லை என்ற ஒரே காரணத்துக்காக நீக்கக்கூடாது என்று அனைத்து மாநிலங்கள் மற்றும் யூனியன் பிரதேசங்களுக்கும் தெளிவாக அறிவுறுத்தப்பட்டுள்ளது.
மத்திய மற்றும் மாநில / யூனியன் பிரதேச அரசுகளின் சீரிய முயற்சியில் தற்போது வரை 90 சதவீத, அதாவது 23.5 கோடி ரேஷன் கார்டுகளுடன் ஏற்கனவே ஆதார் எண் இணைக்கப்பட்டுள்ளது . 80 கோடி பயனாளிகளில் 85 சதவீதம் பேர், தங்களுடைய ஆதார் எண்ணை ரேஷன் கார்டுடன் இணைத்துள்ளனர்.
(Visitor Counter : 83
பிரதமர் அலுவலகம்
தடகளப் போட்டியில் ஆடவர் டிரிபிள் ஜம்ப் போட்டியில் தங்கப் பதக்கம் வென்ற எல்தோஸ் பால்-க்கு பிரதமர் வாழ்த்து
பர்மிங்காம் காமன்வெல்த் போட்டியில் தடகள ஆண்கள் டிரிபிள் ஜம்ப் போட்டியில் தங்கப் பதக்கம் வென்றதற்காக எல்தோஸ் பால்-க்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் டுவிட்டர் பதிவில் கூறியிருப்பதாவது;
"இன்றைய டிரிபிள் ஜம்ப் போட்டி வரலாற்று சிறப்புமிக்கது. நமது விளையாட்டு வீரர்கள் சிறப்பாக செயல்பட்டனர். தங்கப்பதக்கம் வென்று முந்தைய சர்வதேச போட்டிகளில் தனது சிறப்பான ஆட்டத்தை வெளிப்படுத்திய அபார திறமையாளர் எல்தோஸ் பால்-க்கு வாழ்த்துகள். அவரது அர்ப்பணிப்பு பாராட்டத்தக்கது. #Cheer4India"
•••••••••••••
(
சுகாதாரம் மற்றும் குடும்ப நலத்துறை அமைச்சகம்
ஒரிசாவின் ஆஷா பணியாளர்கள்: கோவிட் தொடர்பான பாகுபாடுகளை வெற்றி கொள்ளுதல்
ஒரிசா மாநிலம் குர்தா மாவட்டத்தில் கண்டலே கிராமத்தின் ஆஷா பணியாளர் மஞ்சு ஜீனா, கோவிட் சார்ந்த பணிகளில் ஓய்வின்றி உழைத்து வருகிறார். தமது சமுதாயத்தினர், அனைத்து விதமான அடிப்படை மற்றும் சுகாதாரத்
சேவைகளைப் பெறுவதை அவர் உறுதி செய்கிறார். நீண்ட காலம் ஈடுபாட்டுடன் அவர் ஆற்றிய சேவை காரணமாக அவர் தமது சமூகத்தில் ஈட்டியுள்ள நல்லெண்ணம் கோவிட்
தொடர்பாக ஏற்பட்டுள்ள இழி கருத்துக்களையும், அதனால் விளையும்
பாகுபாடுகளையும் திறம்பட நீக்குவதற்கு அவருக்கு பெரிதும் உதவியுள்ளது. இடம்பெயர்ந்து சென்று, வேலை பார்த்துவிட்டுத் திரும்பிய இளைஞர் ஒருவரை
கிராமத்தவர்கள் அனுமதிக்க மறுத்தபோது சமுதாயத்தினரின் இழிமைப்படுத்தும் இந்த நடத்தையை தனி ஒருவராகவே அகற்ற மஞ்சுவால் முடிந்தது. கோவிட்-19 குறித்த
விழிப்புணர்வுடன், தனது வலியுறுத்தல் மூலம் இந்த இளைஞர் அவரது வீட்டில் தனிமைப்படுத்தப்பட்டு தங்குவதற்கு மஞ்சு ஏற்பாடு செய்தார். தனிமைக் காலத்தின்போது, இந்த இளைஞனின் சுகாதாரப் பராமரிப்பு தேவைகளை நிறைவு செய்ததுடன் அவரது உடல் ஆரோக்கிய நிலையை உன்னிப்பாக மஞ்சு கவனித்தார். அவர்.
முழு அடைப்பு காலத்தில், இதர முக்கியமான சுகாதாரச் சேவைகள் கிடைப்பதற்கும் மஞ்சு உதவி செய்தார். மருத்துவமனைப் பிரசவமே பாதுகாப்பானது என்று கர்ப்பிணிப் பெண்களுக்கு போதித்த அவர், பல கர்ப்பிணிகளுடன் மருத்துவ மனைக்குச் சென்று, பேறுகாலத்தின்போது அவர்களுக்கு உதவினார். தனது கடமைகளுக்கு அப்பாற்பட்டு, தன் வீட்டிலேயே முகக் கவசங்களைத் தைத்து கிராமத்தில் உள்ள ஏழை மக்களுக்கு வழங்கினார் .
உள்ளூர் சுகாதாரத் தேவைகளை நிறைவு செய்யும் முயற்சியில் ஈடுபட்டுள்ள ஒரிசா மாநிலத்தின் சுமார் 46,627 ஆஷா பணியாளர்கள் கிராம மற்றும் நகர்புறப் பகுதிகளில் கோவிட் -க்கு எதிரான சேம்பியன்களாக ஆகியுள்ளனர. அவர்கள் கிராமப் பகுதிகளில் கோவன் கல்யாண் சமிதி அமைப்புகளுடனும், நகரப் பகுதிகளில் மகளிர் ஆரோக்கிய சமிதி அமைப்புகளுடனும் இணைந்து
பணியாற்றி வருகிறார்கள். இந்த அமைப்புகள் மூலம், கோவிட் தடுப்பு
நடவடிக்கைகளான வெளியிடங்களில் முகக் கவசம் அணிதல், அடிக்கடி கைகளைக் கழுவுவதில் கவனம் செலுத்துதல், சமூக இடைவெளியைப் பராமரித்தல், கோவிட் தொற்று அறிகுறிகள் பற்றிய விழிப்புணர்வை உருவாக்குதல் போன்றவற்றில் ஈடுபட்டு வருகிறார்கள்.
குறு சிறு மற்றும் நடுத்தர தொழில் துறை அமைச்சகம்
காதியுடன் தொடர்புடைய தொழிலாளர்களின் வருமானத்தை அதிகரிக்க காதி கிராமத் தொழில் ஆணையம் முடிவு
கடந்த மாதம் 30-ம் தேதி குஜராத் மாநிலம் கட்ச்சில் நடைபெற்ற காதி கிராமத் தொழில் ஆணையத்தின்  694-வது கூட்டத்தில் பிரதமர் விடுத்த அழைப்பை கருத்தில் கொண்டு, தொழிலாளர்களின் சம்பளத்தை நூல் சுருளுக்கு ரூ.7.50-லிருந்து ரூ.10-ஆக உயர்த்த, திரு மனோஜ் குமாரின் தலைமையில் இயங்கும் கேவிஐசி முடிவு செய்துள்ளது. இதன்மூலம் கைவினைஞர்களின் மாதாந்திர வருமானம் 33 சதவீதமும், நெசவாளர்களின் வருமானம் 10 சதவீதமும் உயரும். இந்த முடிவு ஏப்ரல் ஒன்றாம் தேதிமுதல் செயல்பாட்டுக்கு வருகிறது.
உள்நாட்டு பொருட்களை ஊக்குவிக்க வேண்டும் என்று பிரதமர் திரு நரேந்திர மோடி தொடர்ந்து வலியுறுத்தி வருகிறார். தேசிய அளவிலும், சர்வதேச அளவிலும் கேவிஐசி உற்பத்தி பொருட்களை வாங்க வேண்டும் என்று அவர் கேட்டுக் கொண்டுள்ளார். கைவினைஞர்களின் வருமானத்தை பெருக்கவும், ஏழைகளுக்கு வேலை வழங்கவுமான நோக்கத்துடன் அவர் இந்த வேண்டுகோளை விடுத்திருக்கிறார்.
பிரதமர் தமது மனதின் குரல் வானொலி நிகழ்ச்சியிலும் பலமுறை காதி பொருட்களை வாங்குமாறு மக்களுக்கு குறிப்பாக இளைஞர்களுக்கு பலமுறை வேண்டுகோள் விடுத்துள்ளார். இதன் பயனாக காதி பொருட்கள் விற்பனை ஆண்டுக்காண்டு அதிகரித்து வருகிறது. காதி, பொருட்கள் உற்பத்தி, விற்பனை ஆகியவற்றில் மாற்றம் விளைவிக்கும் முறைகளை கேவிஐசி பின்பற்றி வருகிறது.
2021-22 ஆம் நிதியாண்டில் கேவிஐசி பொருட்கள் உற்பத்தி 84,290 கோடியாகவும், விற்பனை 1,15,415 கோடியாகவும் இருந்ததாக கேவிஐசி தலைவர் திரு மனோஜ் குமார் தெரிவித்துள்ளார். அக்டோபர் 2-ம் தேதி காதி விற்பனையில் புதிய சாதனையைப் படைத்துள்ளது. அன்று ஒருநாள் மட்டும் ரூ.1.34 கோடி அளவுக்கு விற்பனை செய்யப்பட்டுள்ளது. இதன் பெருமை பிரதமரையே சாரும் என அவர் கூறியுள்ளார்.
கடந்த 9 ஆண்டுகளில் காதி மீதான ஆர்வம் மக்களிடையே அதிகரித்துள்ளது. காதியை உலகளவிலான உள்நாட்டுப் பொருள் என்ற வகையில் மாற்ற பிரதமர் திரு நரேந்திர மோடி அறைகூவல் விடுத்தார். இதன் பயனாக காதி உள்ளிட்ட இந்தியாவின் உள்நாட்டுப் பொருட்களின் உற்பத்தி மற்றும் விற்பனையில் பெரும் ஊக்குவிப்பு இருக்கும் என்றும், இதன்மூலம் காதி பிரிவில் அதிக வேலைவாய்ப்பை உருவாக்க முடியும் என்றும் எதிர்பார்க்கப்படுகிறது. 694-வது கூட்டத்தில் எடுத்த முடிவின்படி, கேவிஐசியுடன் தொடர்புடைய தொழிலாளர்களின் கையில் அதிக பணத்தை வழங்கி அவர்களது பொருளாதார நிலையை முன்னேற்ற திட்டமிடப்பட்டுள்ளது. இந்த வரலாற்று சிறப்புமிக்க முடிவு, வலுவான, முன்னேற்றமான, தன்னிறைவு கொண்ட இந்தியாவை கட்டமைக்க உதவும்.